Klaipeda

KlaipedaNom lituanian qu'es lo nom oficiau de la vila dempuei la Segonda Guèrra Mondiala. ò MemelNom alemand qu'es lo nom istoric. Es tanben fòrça present dins lei documents ancians e, d'un biais generau, dins lei libres d'istòria. es una vila de Lituània situaa lo long dau litorau de la mar Baltica. Amb  abitants en 2024, èra lo pòrt mai important dau païs.

Memel foguèt fondaa a partir de 1258 a l'entorn d'un chasteu de Memelburg, una posicion fortificaa de l'Òrdre Livonian. Puei, foguèt integraa al sen dels territòris de l'Òrdre Teutonic e de Prússia. En 1919, la vila, poblaa a 95 % per d'Alemands, venguèt un territòri independent protegit per França. Aquò èra un compromés destinat a permetre als Lituanians d'obtenir un pòrt tot en protegissent los drechs de las populacions germanicas. Pasmens, en 1923, los 250 soldats francés presents dins la vila assajèron pas d'arrestar una ataca menaa per de nacionalistas lituanians e Memel foguèt restachaa a Lituània. La vila venguèt ansin un subjecte de tensions diplomaticas e, en març de 1939, foguèt annexaa per lo III Reich après un ultimatum. Coma d'autras vilas importantas de Prússia, en particular Königsberg, foguèt devastaa per los combats de la Segonda Guerra Mondiala e los Sovietics expulsèron totas las populacions alemandas dins l'enchastre de lor politica de degermanizacion de l'Euròpa Orientala. Desenant dicha Klaipeda, la ciutat foguèt poplaa per de Lituanians.

 Ligams internes 

 Territòri de Memel.

 Bibliografia 

 (fr) Ernest Lémonon, « Memel », Revue politique et parlementaire, 10 de setembre 1926.

 Nòtas e referéncias